[{"text_idx": "#000000", "text": "Profiad GP dan hyfforddiant o gael gafael ar gymorth er iechyd y meddwl"}, {"text_idx": "#000001", "text": "Dim Sylwadau ar Profiad GP dan hyfforddiant o gael gafael ar gymorth er iechyd y meddwl"}, {"text_idx": "#000002", "text": "Mae Natalie yn feddyg teulu o dan hyfforddiant sy\u2019n byw ac yn gweithio yng ngorllewin Cymru ar hyn o bryd. Hyfforddodd yn Llundain ar o\u0302l cael trafferth a\u0302 gorbryder ers ei harddegau, gan ofyn am gwnsela a mathau eraill o gymorth ar amryw adegau."}, {"text_idx": "#000003", "text": "Daeth gorbryder Natalie yn drech yn ei phumed flwyddyn yn yr ysgol feddygol o ganlyniad i straen y gwaith, gweithgareddau allgyrsiol a phontio i feddygaeth glinigol.Ar o\u0302l seibiant am flwyddyn, aeth i orllwein Cymru 18 mis yn o\u0302l i ddechrau ei lleoliadau hyfforddi.Dyma Natalie yn so\u0302n am ei helynt ers mis cyntaf 2020 pan ddechreuodd deimlo\u2019n bryderus eto o ganlyniad i broblemau yn ei bywyd personol, gohirio ei phriodas o achos Covid-19 a gweithio\u2019n feddyg iau yng nghanol pandemig byd-eang."}, {"text_idx": "#000004", "text": "Sylweddolais fod angen cymorth arnaf ddechrau\u2019r llynedd ar o\u0302l i\u2019r gorbryder gynyddu. A minnau\u2019n ymdopi a\u0302 gorbryder ers 10 mlynedd, galla i adnabod erbyn hyn y newidiadau yn fy ymddygiad sy\u2019n dangos bod iechyd fy meddwl yn simsan."}, {"text_idx": "#000006", "text": "Gwelais fy mod yn dechrau meddwl ac ymddwyn yn negyddol eto a\u2019i bod yn bryd gofyn am gymorth."}, {"text_idx": "#000007", "text": "Fe es i at y meddyg. Roeddwn i wedi bod yn ymdopi a\u0302\u2019r gorbryder ers symud i Gymru heb ofyn i neb am gymorth hyd at hynny."}, {"text_idx": "#000008", "text": "A minnau\u2019n broffesiynolyn meddygol ar fin bwrw tymor yn y fro, roeddwn i\u2019n anesmwyth ynghylch gofyn am gymorth. Roedd y meddyg yn rhagorol, heb gyfleu\u2019r argraff ei fod yn fy marnu o gwbl."}, {"text_idx": "#000009", "text": "Soniodd am wasanaeth Canopi, ac rwy\u2019n well o lawer ers trefnu i weld therapydd trwy\u2019r gwasanaeth hwnnw."}, {"text_idx": "#000010", "text": "Cysylltodd Natalie ag Canopi dros y ffo\u0302n. Ar ein gwefan newydd, y ffordd gyflymaf o ofyn am gymorth yw trwy ein ffurflen atgyfeirio."}, {"text_idx": "#000011", "text": "Beth oedd o gymorth yngly\u0302n ag Canopi?"}, {"text_idx": "#000013", "text": "O achos y pandemig, roedd tuedd i roi popeth ar-lein, ac roedd y drafodaeth dros y ffo\u0302n ar gyfer brysbennu pan gysylltais ag Canopi yn ddelfrydol i mi."}, {"text_idx": "#000015", "text": "Roedd yr hyblygrwydd o gymorth ynghylch lleddfu gorbryder gan fy mod yn gwybod y byddwn i\u2019n dechrau gweithio gyda thimau seiciatreg y fro."}, {"text_idx": "#000016", "text": "Roeddwn i\u2019n gwybod y byddwn i\u2019n dechrau\u2019n broffesiynolyn gofal iechyd ac yn glaf yr un pryd ac roeddwn i am gadw\u2019r ddwy agwedd ar waha\u0302n."}, {"text_idx": "#000017", "text": "Doedd dim angen imi boeni y deuai\u2019r driniaeth yn hysbys am fod Canopi yn cadw at amodau cyfrinachedd bob amser."}, {"text_idx": "#000018", "text": "Doeddwn i ddim yn teimlo o dan anfantais yn sgi\u0302l derbyn sesiynau ar-lein \u2013 rwy\u2019n ffodus bod therapi o\u2019r radd flaenaf ar gael wyneb yn wyneb imi trwy gymorth o hirbell!"}, {"text_idx": "#000019", "text": "Gofyn am gymorth er iechyd eich meddwl."}, {"text_idx": "#000020", "text": "\u201cGall fod yn anodd iawn gwybod ble i ddechrau. Dros y degawd diwethaf, rwyf i wedi cael amryw fathau o gymorth megis iechyd galwedigaethol, arwyddbyst undebau llafur a sefydliadau meddygol."}, {"text_idx": "#000021", "text": "Roeddwn i\u2019n gyndyn o fynd i\u2019r feddygfa neu\u2019r ysbyty am fy mod yn gweithio yn y byd meddygol."}, {"text_idx": "#000022", "text": "Os oes angen siarad a\u0302 rhywun, cymerwch y cam cyntaf hwnnw trwy gysylltu ag adran iechyd galwedigaethol, eich meddyg neu wasanaeth megis Canopi."}, {"text_idx": "#000025", "text": "Mae Canopi yn cynnig cymorth er iechyd y meddwl i weithwyr iechyd a gofal cymdeithasol yng Nghymru."}, {"text_idx": "#000028", "text": "Cadw fy enw, e-bost a gwefan o fewn y porwr hwn ar gyfer y tro nesaf fyddai'n gadael sylw."}]